अभिमुखता अनुपात
किसी ज्यामितीय आकृति का अभिमुखता अनुपात, विभिन्न विमाओं में, उसके आकारों का अनुपात है। उदाहरण के लिए, किसी आयत का अभिमुखता अनुपात उसकी लंबी भुजा से उसकी छोटी भुजा का अनुपात है - चौड़ाई से ऊंचाई का अनुपात, जब आयत को "आड़ा" रखा जाता है। अभिमुखता अनुपात को अक्सर एक अपूर्ण विराम (कॉलन) द्वारा अलग की गई दो पूर्णांक संख्याओं (x:y) के रूप में व्यक्त किया जाता है, और कभी-कभी इसे एक साधारण अथवा दशमलव भिन्न के रूप में भी दर्शाया जाता है। x और y के मान वास्तविक चौड़ाई और ऊंचाई को नहीं, बल्कि, चौड़ाई और ऊंचाई के बीच के अनुपात को दर्शाते हैं। उदाहरण के लिए, 8:5, 16:10, 1.6:1, 8/5 और 1.6 सभी एक ही अभिमुखता अनुपात का दर्शाने के विभिन्न तरीके हैं। जिन वस्तुओं की दो से अधिक विमाएं होती हैं उन वस्तुओं के अभिमुखता अनुपात को भी परिभाषित किया जा सकता है, और इसे, इनकी सबसे लंबी भुजा से सबसे छोटी भुजा के अनुपात के द्वारा दर्शाया जाता है।